CELEX: 32015D2418
Language: et
Date: 2015-12-18 00:00:00
Title: Komisjoni otsus (EL) 2015/2418, 18. detsember 2015, millega muudetakse otsust 1999/352/EÜ, ESTÜ, Euratom, millega asutatakse Euroopa Pettustevastane Amet (OLAF)

19.12.2015   
            
            
               ET
            
            
               Euroopa Liidu Teataja
            
            
               L 333/148
            
         KOMISJONI OTSUS (EL) 2015/2418,
   18. detsember 2015,
   millega muudetakse otsust 1999/352/EÜ, ESTÜ, Euratom, millega asutatakse Euroopa Pettustevastane Amet (OLAF)
   EUROOPA KOMISJON,
   võttes arvesse Euroopa Liidu toimimise lepingut, eriti selle artiklit 249,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (1) eriti selle artikleid 65 ja 197,
   ning arvestades järgmist:
   
               (1)
            
            
               Vastavalt määruse (EL, Euratom) nr 966/2012 artiklile 65 vastutab komisjon selle eest, et oleks ära märgitud need töötajad, kellele ta oma ülesanded delegeerib, delegeeritavate volituste ulatus ja eelarvevahendite käsutajale sätestatud volituste delegeerimise piirangud. Samal ajal peaks komisjon nõuetekohaselt arvesse võtma oma üldist poliitilist vastutust liidu eelarve täitmise eest.
            
         
               (2)
            
            
               Kooskõlas Euroopa Parlamendi ja nõukogu määruse (EL, Euratom) nr 883/2013 (2) artikli 15 lõikega 8 peaks järelevalvekomitee sekretariaaditeenuseid jätkuvalt osutama OLAF tihedas koostöös järelevalvekomiteega ning OLAFi peadirektor peaks jätkuvalt olema kõigi nende teenustega seotud assigneeringute puhul volitatud eelarvevahendite käsutaja. OLAFi peadirektor võib neid volitusi delegeerida ametnikele ja muudele teenistujatele, kelle suhtes kohaldatakse personalieeskirju või liidu muude teenistujate teenistustingimusi.
            
         
               (3)
            
            
               Kooskõlas vajadusega tagada määruse (EL, Euratom) nr 966/2012 artikli 32 kohane tõhus sisekontrolli süsteem ja selleks, et kõrvaldada igasugused kahtlused OLAFi võimalikust sekkumisest järelevalvekomitee ülesannete täitmisse, tuleks kindlaks määrata sobiv raamistik järelevalvekomitee liikmetega seotud assigneeringute kasutamiseks. Eelkõige tuleks eelarvevahendite käsutaja volituste delegeerimine seoses liikmetega korraldada viisil, mis aitab vältida kahtlusi võimaliku sekkumise kohta.
            
         
               (4)
            
            
               Käesolevat otsust koos sise-eeskirjade uue I lisaga tuleks hakata kohaldama 1. jaanuaril 2016. Seetõttu peaks käesolev otsus jõustuma võimalikult kiiresti.
            
         
               (5)
            
            
               Seetõttu tuleks komisjoni otsust 1999/352/EÜ, ESTÜ, Euratom (3) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/352/EÜ, ESTÜ, Euratom artikli 6 lõige 3 asendatakse järgmisega:
   
      „3.   Peadirektor on volitatud eelarvevahendite käsutaja nende assigneeringute kasutamise suhtes, mis on kirjendatud Euroopa Liidu üldeelarves komisjoni käsitleva eelarveosa ametit käsitlevasse lisasse, ning pettustevastast võitlust käsitlevate eelarveridade assigneeringute suhtes, mille suhtes talle antakse volitused üldeelarve rakendamist käsitlevate sise-eeskirjadega, välja arvatud järelevalvekomitee liikmetega seotud assigneeringute rakendamise suhtes. Kooskõlas eespool nimetatud sise-eeskirjadega on peadirektoril õigus neid volitusi edasi delegeerida ametnikele ja muudele teenistujatele, kelle suhtes kohaldatakse personalieeskirju või liidu muude teenistujate teenistustingimusi.”
   
   Artikkel 2
   Käesolev otsus jõustub esimesel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Brüssel, 18. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 298, 26.10.2012, lk 1.
   
      (2)  Euroopa Parlamendi ja nõukogu määrus (EL, Euratom) nr 883/2013, 11. september 2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1).
   
      (3)  Komisjoni otsus 1999/352/EÜ, ESTÜ, Euratom, 28. aprill 1999, millega asutatakse Euroopa Pettustevastane Amet (OLAF) (EÜT L 136, 31.5.1999, lk 20).